De nordjyske hold har startet sæsonen godt - faktisk ligger der et nordjysk hold i toppen af landets tre bedste rækker. AaB hentede med sejren over SønderjyskE deres femte i sæsonen. De har i alt 17 point, hvilket placerer dem en 2. plads kun ét point fra guldet. Samtidig er AaB sammen med FCK det hold, der har scoret flest gange - hele 19 mål er det blevet til. I Betsafe Ligaen har Hobro overrasket de fleste. Med ti point er de stadig tæt på oprykning til landets bedste række. Pt. adskiller kun én sejr nordjyderne fra den position, der giver en plads i Superligaen. Hobro har modsat AaB ikke scoret specielt meget, tilgengæld er de det hold, der er gået færrest mål ind på. Også i 2. Division Vest spiller det for nordjyderne. Nedrykkerne fra Blokhus FC har hentet fire sejre i fem kampe og ligger dermed nummer to. Senest slog de Ringkøbing på udebane med 2-1.

Opsummering:
Flere nordjyske hold spiller mere eller mindre overraskende med i toppen af de tre bedste fodboldligaer.